b'\n_START_ARTICLE_\nMerpati hias\n_START_PARAGRAPH_\nMerpati hias adalah merujuk kepada kepelbagaian baka yang dibiakkan berdasarkan baka burung Pergam Batu (Columba livia). Ia dibiakkan oleh peminat burung merpati untuk menghasilkan kepelbagaian ciri-ciri yang diinginkan seperti saiz, bentuk, warna and kelakuan. Pembiak baka merpati hias biasanya mempamerkan burung-burung mereka di pertandingan atau pesta burung merpati selain pameran binatang ternakan._NEWLINE_Terdapat lebih daripada 300 jenis baka merpati hias terdapat di seluruh dunia pada masa sekarang.\n_START_SECTION_\nPameran merpati\n_START_PARAGRAPH_\nPembiak merpati hias dari pelbagai negara mempamerkan burung-burung mereka di peringkat daerah, negeri dan negara dan bertanding antara satu sama lain bagi merebut hadiah. Sebuah pameran biasa di Australia mempunyai beratus-ratus merpati yang dipertandingkan dan menawarkan hadiah bagi pemenang._NEWLINE_Beberapa peminat telah mengadakan pameran hanya untuk merpati hias sahaja; salah satunya yang diadakan pada setiap tahun di Blackpool, England yang dianjurkan oleh Persatuan Merpati Pos Diraja telah dikunjungi oleh 25,000 orang pengunjung. Sejumlah \xc2\xa380,000 keuntungan yang diperolehi dari pameran ini telah didermakan kepada pertubuhan kebajikan._NEWLINE_Pameran terbesar diadakan di Nuremberg, Jerman yang mana menjadi lokasi bagi Pameran Merpati Kebangsaan Jerman. Sejumlah lebih daripada 33,500 ekor merpati telah dipamerkan pada tahun 2006.\n_START_SECTION_\nMerpati hias dari baka terkenal\n_START_PARAGRAPH_\nSistem penggelasan ini diterima pakai berdasarkan buku standard The Australian Fancy Pigeons. Di mana pertimbangan diberikan kepada buku standard baru UK yang mana berdasarkan sistem kumpulan Jerman dan Eropah. Versi ini sedikit berbeza dari sistem kumpulan Eropah here.'